# Փարիզ

| Բնակավայր |
| --- |
| Փարիզ |
| ֆրանսերէն՝ Paris |
|

|  |  |
| --- | --- |
| Դրօշակ | Զինանշան |
|  |  |

Fluctuat nec mergitur |
|  |
| Երկիր |  Ֆրանսա |
| Ներքին բաժանում | Փարիզի քաղաքապետութեան 1 շրջան, Փարիզի 2-րդ շրջան?, Փարիզի 3-րդ շրջան?, Փարիզի 4-րդ շրջան?, Փարիզի 5-րդ շրջան?, Փարիզի 6-րդ շրջան?, Փարիզի 7-րդ շրջան?, Փարիզի 8-րդ շրջան?, Փարիզի 9-րդ շրջան?, Փարիզի 10-րդ շրջան?, Փարիզի 11-րդ շրջան?, Փարիզի 12-րդ շրջան?, Փարիզի 13-րդ շրջան?, Փարիզի 14-րդ շրջան?, Փարիզի 15-րդ շրջան?, Փարիզի 16-րդ շրջան?, Փարիզի 17-րդ շրջան?, Փարիզի 18-րդ շրջան?, Փարիզի 19-րդ շրջան?, Փարիզի 20-րդ շրջան և Կենտրոնական Փարիզ? |
| Փարիզի քաղաքապետ | Emmanuel Grégoire? |
| Օրէնսդրական մարմին | Council of Paris? |
| Հիմնադրուած է՝ | ՔԱ 3-րդ դար |
| Տարածութիւն |
105,4 քմ² |
| ԲԾՄ |
48 մեթր |
| Պաշտօնական լեզու | Ֆրանսերէն |
| Բնակչութիւն | 2 103 778 մարդ (1 Յունուար 2023) |
| Կը գտնուի ափին | Սեն (Գետ) |
| Ժամային գօտի | UTC+1 և UTC+2 |
| Հեռախօսային ցուցանիշ | 1 |
| Փոստային ցուցանիշ | 75116, 75001, 75002, 75003, 75004, 75005, 75006, 75007, 75008, 75009, 75010, 75011, 75012, 75013, 75014, 75015, 75016, 75017, 75018, 75019, 75020 և 75000 |
| Շրջագայութեան պետ-համարագիր | 75 |
| Պարգեւներ | Մարտական խաչ 1914-1918?, Ազատության միաբանության կավալեր? և Պատուոյ լեգէոնի շքանշանի ասպետ, |
| Անուանուած է | Parisii? |
| Մականուն | Ville-Lumière |
| Սուրբ բարեխօս | Genevieve of Paris? |
| Պաշտօնական կայքէջ | paris.fr​(ֆր.) |
|  |

**Փարիզ** (ֆրանսերէն՝ Paris, *Փաղի*), Ֆրանսայի մայրաքաղաքը եւ ամենամեծ քաղաքը։

Անիկա տեղակայուած է Սեն գետի ափին՝ Ֆրանսայի հիւսիսը՝ Իլ Տը Ֆրանս երկրամասի կեդրոնը։ Փարիզ իր վարչական սահմաններուն մէջ ունի 2.300.000 բնակչութիւն (2009)։ Անիկա իր արուարձաններով Եւրոպայի ամենախիտ բնակեցուած կեդրոններէն մէկն է՝ շուրջ 12 միլիոն բնակչութեամբ։ Տարածք՝ 105,4 ք․մ․2։ Միջին բարձրութիւն՝ 33 մ․։ Աւելի քան երկու հազարամեակ՝ կարեւորագոյն բնակավայր մը ըլլալով, ԺԲ. դարուն Փարիզ կը դառնայ Եւրոպայի առաջատար մշակութային եւ կրթական կեդրոններէն մէկը ու մեծագոյն քաղաքը, մինչեւ ԺԸ. դար։ Այսօր Փարիզ առեւտուրի, կրթական, գիտական, մշակութային եւ քաղաքական աշխարհի մեծագոյն կեդրոններէն մէկն է։

Փարիզը իր արուարձաններով հանդերձ կը ներառէ՝ Ֆրանսայի արդիւնաբերութեան մէկ քառորդը, 2010-ին € 572.4 պիլիոն արդիւնքով եւ ՀՆԱ ցուցանիշով՝ աշխարհի քաղաքներէն առաջատարը կը հանդիսանայ։ Փարիզն ու տարածաշրջանը, զբօսաշրջութեան ցուցանիշով նոյնպէս աշխարհի առաջինն է։ Փարիզի մէջ տեղակայուած են ԵՈՒՆԵՍՔՕ-ի Համաշխարհային Ժառանգութեան չորս առարկաներ եւ բազմաթիւ միջազգային կազմակերպութիւններ։

## Փարիզի 20 վարչական շրջանները

Փարիզ կը բաժնուի 20 վարչական շրջաններու: Իւրաքանչիւր թաղամաս կը նմանի առանձին քաղաքի:

* Առաջին շրջան` անիկա ոչ միայն Փարիզի կեդրոնն է, այլեւ ամենահարուստ թաղամասը: Հոս կը գտնուին Լուվրի թանգարանը, Վանտոմեան հրապարակը, շքեղ հիւրանոցներ, ինչպէս նաեւ Լէզ Ալ (Les Halles) հսկայական առեւտուրի կեդրոնը: Ընդհանուր առմամբ, առաջին թաղամասը Փարիզի զբօսաշրջութեան եւ առեւտրական կեդրոնն է:

* Երկրորդ շրջան` շատ փոքր թաղամաս է, բայց անիկա Փարիզի տնտեսական կեդրոնն է:

* Երրորդ շրջան` հոս չկան տեսարժան վայրեր, բայց անիկա բաւական հանգիստ եւ ապահով թաղամաս մըն է:Այս շրջանին մէջ հիւրանոցները բաւական յարմար են: Հոսկէ շատ դիւրութեամբ կարելի է քաղաքին կեդրոնը հասնիլ:

* Չորրորդ շրջան`Փարիզի պատմական կեդրոնն է: Այս շրջանին մէջ կը գտնուին քաղաքապետարանի շէնքը, Փարիզի Աստուածամօր տաճարը, Մարէ թաղամասը (Փարիզի ամենահին հատուածը) եւ Լատինական թաղամասը, հոս է նաեւ Փոմփիտու ժամանակակից արուեստի կեդրոնը: Չորրորդ թաղամասը, զբօսաշրջութեան լաւագոյն շրջաններէն է:

* Հինգերորդ շրջան` հոս կը գտնուի Լատինական թաղամասը, Պանթէոնը եւ Սորպոնը: Շատ մօտ է կեդրոնին եւ դիւրութեամբ կարելի է հոն հասնիլ:

* Վեցերորդ շրջան` Փարիզի բնակիչներուն սիրելի թաղամասը: Սէն Ժէրմէն տէ փրէն (Saint-Germain-des-Prés) ամենահաճելի եւ գեղեցիկ շրջանն է: Հոս ապրած են փիլիսոփաներ ու գրողներ, իսկ հիմա Փարիզի մտաւորականները: Այս շրջանին մէջ կը գտնուի Լիւքսամպուրկեան այգին:

* Եօթներորդ շրջան`հոս է Էյֆէլեան Աշտարակը: Հոս են նաեւ Հաշմանդամներու տունը, Օրսէյի թանգարանը, Խորհրդարանի շէնքը, նախարարութիւններ եւ դեսպանատուներ:

* Ութերորդ շրջան` հոս է Ելիսեան Դաշտավայրը: Հոսկէ սկիզբ կ'առնեն նաեւ Փարիզի հիմնական պողոտան, Սէն Լազարը` ամենահին երկաթուղային կայարանը եւ Ֆրանսայի խորհրդանիշներէն մէկը` Յաղթանակի կամարը: Ութերորդ թաղամասին մէջ կ'ապրի Ֆրանսայի նախագահը:

## Բնակչութիւն

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Տարի | Բնակչութիւն |
| --- | --- |
| 1990 | 2 152 423 մարդ |  |
| 1999 | 2 125 246 մարդ |  |
| 2008 | 2 211 297 մարդ |  |

 |

| Տարի | Բնակչութիւն |
| --- | --- |
| 2014 | 2 243 739 մարդ |  |
| 2017 | 2 187 526 մարդ |  |
| 2018 | 2 175 601 մարդ |  |

 |

| Տարի | Բնակչութիւն |
| --- | --- |
| 2019 | 2 165 423 մարդ |  |
| 2020 | 2 145 906 մարդ |  |
| 2022 | 2 113 705 մարդ |  |

 |

| Տարի | Բնակչութիւն |
| --- | --- |
| 2023 | 2 103 778 մարդ |  |

 |

## Պատկերասրահ

* Paris
* Notre Dame
* Place Dauphine
* St. Jean-de-Montmartre
* Arc de Triomphe
* Palais Royal
* Place des Vosges
* La Seine

## Ծանօթագրութիւններ

|  |
| --- |
| *Այս յօդուածի նախնական տարբերակը կամ անկէ մասը վերցուած է* Հայկական համառօտ հանրագիտարանէն*, որու նիւթերը թողարկուած են` Քրիեյթիւ Քոմմընզ Նշում–Համանման տարածում 3.0 (Creative Commons BY-SA 3.0) թոյլատրագրի մէջ։*  |